Deir al-Balah

Deir al-Balah (دير البلح, Dayr al-Balaḥ) er en palestinsk by som ligger omtrent midt på Gazastripen. Administrasjonen av den midtre del av Gazastripen har sete her. Byen hadde 49 751 innbyggere i 2006,Statistiske opplysninger    økt til  i 2017.

 Beskrivelse 
Deir al-Balah kan spores tilbake til sen bronsealder, da det var en militær utpost for Det nye rike i Egypt her.Bunson, 2002, s. 96. Midt på 300-tallet bygde den kristne munken Hilarion et kloster som man regner med var der det i moderne tid ligger en moské dedikert til Al-Khidr, assosiert med St. Georg. 

Under krigene mellom korsfarerne og ajjubidene var Deir al-Balah åsted for en strategisk kystfestning kalt Darum som det stadig ble kjempet om. Den ble revet og gjenoppbygd gjentatte ganger av begge sider før den endelig ble revet i 1196. Etter dette vokste byen til å bli en stor landsby langs postruten i mamelukktiden fra 1200-tallet til 1400-tallet, og var bispesete for Den ortodokse kirke i Jerusalem i osmansk tid frem til sent på 1800-tallet. 

Pierre Jacotin kalte landsbyen Deir på sitt kart fra 1799.Karmon, 1960, p. 173   I 1838 ble Deir el-Belah nevnt som en muslimsk landsby i distriktet Gaza.Robinson and Smith, 1841, vol 3, Appendix 2, s. 118

I 1931, under mandatperioden, hadde Deir el Balah 1587 innbyggere fordelt på 340 hus. Foruten ti kristne, var alle muslimer.
Under egyptisk kontroll fra 1948 vokste Deir al-Balah til det tredobbelte, på grunn av en stor tilstrømning av flyktninger fra den arabisk-israelske krig i 1948. Byen var et velstående jordbrukssentrum, kjent for sine Daddelpalmer som ga byen navn. 

Byen ble erobret av Israel i seksdagerskrigen. Etter 27 år med israelsk okkupasjon, ble Deir al-Balah den første byen som kom under palestinsk selvstyre i 1994. Etter utbruddet av Den andre intifadaen i 2000 ble byen ofte utsatt for angrep fra den israelske hær som hevdet at målet var å stoppe Qassamraketter fra å bli avfyrt derfra og inn i Israel... Byen er blitt beskrevet som en «høyborg» for Hamas som i 2005 hadde 13 av 15 seter i byparlamentet.Washington Post:Hamas Dominates Local Vote in Gaza 

Byen ble bombardert av israelske styrker under Gazakrigen 2008–2009 og under krigen i Gaza (fra 2023). 

 Referanser 

Kategori:Byer på Gazastripen
Kategori:Guvernementet Deir al-Balah